Rozsudok Všeobecného súdu z 22. novembra 2023 – Symrise/ECHA
(vec T-656/20)1
(„REACH – Látka homosalát – Výlučné použitie na výrobu kozmetických výrobkov – Kontrola súladu registrácií – Žiadosť o dodatočné štúdie toxicity – Článok 41 nariadenia (ES) č. 1907/2006 – Zákaz testovania na zvieratách – Článok 18 ods. 1 písm. d) nariadenia (ES) č. 1223/2009 – Článok 2 ods. 4 písm. b), článok 14 ods. 5 písm. b) a oddiel 3 prílohy XI k nariadeniu č. 1907/2006 – Povinnosť odôvodnenia – Zjavne nesprávne posúdenie – Nesprávne právne posúdenie“)
Jazyk konania: angličtina
Účastníci konania
Žalobkyňa: Symrise AG (Holzminden, Nemecko) (v zastúpení: R. Cana a E. Mullier, avocates)
Žalovaná: Európska chemická agentúra (v zastúpení: W. Broere, L. Bolzonello a A. Deloff-Bialek, splnomocnení zástupcovia)
Vedľajší účastníci, ktorí v konaní podporujú žalobkyňu: Cruelty Free Europe (CFE) (Brusel, Belgicko) (v zastúpení: S. Vandamme, V. McClelland, avocats a P. Moser, barrister), European Federation for Cosmetic Ingredients (EFfCI) (Brusel) (v zastúpení: R. Cana a E. Mullier, avocates), PETA International Science Consortium Ltd (Londýn, Spojené kráľovstvo) a PETA Science Consortium International eV (Stuttgart, Nemecko) (v zastúpení: R. Dereškevičiūtė, avocate, D. Scannell a S. Love, barristers)
Predmet veci
Žalobkyňa sa žalobou podľa článku 263 ZFEÚ domáha zrušenia rozhodnutia A-009-2018 odvolacieho senátu Európskej chemickej agentúry (ECHA) z 18. augusta 2020 týkajúceho sa kontroly súladu jej registračnej dokumentácie pre látku homosalát, ktorým bolo zamietnuté jej odvolanie proti rozhodnutiu z 13. marca 2018, ktorým ju ECHA požiadala okrem iného o predloženie štúdií na stavovcoch
Výrok rozsudku
Žaloba sa zamieta.
Symrise AG znáša svoje vlastné trovy konania a je povinná nahradiť trovy konania, ktoré vynaložila Európska chemická agentúra (ECHA), vrátane trov konania o nariadení predbežného opatrenia.
Cruelty Free Europe (CFE), PETA International Science Consortium Ltd, PETA Science Consortium International eV a European Federation for Cosmetics Ingredients (EFfCI) znášajú každá vlastné trovy konania.
____________
1 Ú. v. EÚ C 53, 15.2.2021.